Μπίργιερ Γιαρλ

Πανίσχυρος πολιτικός άνδρας

Οι αρχικές εκτιμήσεις ιστορικών έλεγαν ότι γεννήθηκε το 1216 και πέθανε σε ηλικία 50 ετών αλλά έκαναν μεγάλο λάθος αν συνυπολογίσουμε το γεγονός ότι ο πατέρας του είχε πεθάνει το 1210 και όλα τα ετεροθαλή αδέλφια του είχαν γεννηθεί πριν το 1200, οι πιο μελετημένες πληροφορίες τοποθετούν την γέννηση του γύρω στο 1200. Ο Μπίργιερ ήταν επίσης ανιψιός του Γιαρλ Μπίργιερ Μπόρσα από τον Οίκο του Μπγιέλμπο ο οποίος του έδωσε το όνομα του ξεκίνησε την μεγάλη πολιτική του σταδιοδρομία με τον γάμο του με την Ίνγκεμποργκ Έρικσνταττερ της Σουηδίας κόρη του Έρικ Ι΄ της Σουηδίας και αδελφή του Έρικ ΙΑ΄ της Σουηδίας, σύμφωνα με τα Χρονικά του Έρικ βρισκόταν σε μεγάλη αντιπαλότητα με τους υπόλοιπους μνηστήρες.  Τα επόμενα 15 χρόνια ο Μπίργιερ ενίσχυσε σημαντικά την θέση του, έγινε πανίσχυρος και πήρε τον τίτλο του Γιαρλ της Σουηδίας του ανώτατου πολιτικού τίτλου, ανέλαβε την διοίκηση στρατιωτικής εκστρατείας εναντίον της Δημοκρατίας του Νόβγκοροντ όπου υπέστη ήττα από τις Ρωσικές δυνάμεις του πρίγκηπα Αλεξάνδρου Νιέφσκι στην μάχη του Νέβα (1240), σύμφωνα με πληροφορίες τραυματίστηκε σε προσωπική μονομαχία με τον Αλέξανδρο Νιέφσκι. Μερικοί ιστορικοί έχουν υποθέσει ότι τα χτυπήματα που βρέθηκαν στο κρανίο του προέρχονται από την συγκεκριμένη μονομαχία,  ωστόσο η Ρωσική εκδοχή δεν αναφέρει αυτό το ενδεχόμενο.

Κατάκτηση της Φινλανδίας

Ο παπικός απεσταλμένος Γουλιέλμος του Μοντένα επισκέφτηκε την Σουηδία (1248) ζητώντας από τους Σουηδούς να υπακούσουν πιστά στους κανόνες της Ρωμαιοκαθολικής εκκλησίας, ο Μπίργιερ συμφώνησε και το χρησιμοποίησε σαν μέσο για να ενισχύσει σημαντικά την πολιτική του δύναμη, οι ευγενείς που μέχρι τότε ήταν κυρίαρχοι έχασαν σημαντικό μέρος από τις δυνάμεις τους και ενισχύθηκε το στέμμα με την βοήθεια της εκκλησίας.  
Βασιλικά στρατεύματα υπό τον Μπίργιερ Γιαρλ (1247) πολέμησαν της δυνάμεις του Φόλκουνγκ τις οποίες διοικούσε ο Χόλμγκερ Κνούτσον γιος του Κνούτου Β΄ της Σουηδίας, οι δυνάμεις του Φόλκουνγκ ηττήθηκαν και ο Χόλμγκερ Κνούτσον συνελήφθη από τον Μπίργιερ ενώ επιχειρούσε να δραπετεύσει, δικάστηκε και αποκεφαλίστηκε.
Μετά από μια μακρόχρονη περίοδο εχθροτήτων με την Νορβηγία με την συνθήκη του Λοντούζ (1249) συμφώνησε να παντρέψει την μεγαλύτερη 11χρονη κόρη του Ρικίζα με τον Χάακον Χάακονσον τον Νεώτερο, τον μεγαλύτερο γιο του Χάακον Δ΄ της Νορβηγίας. Την ίδια χρονιά στην Β΄ Σουηδική Σταυροφορία ολοκλήρωσε την κατάκτηση της Φινλανδίας, με τον θάνατο του βασιλιά Έρικ ο μεγαλύτερος γιος του Μπίργιερ Γιαρλ Βάλντεμαρ εξελέγη νέος βασιλιάς της Σουηδίας αλλά ο ίδιος ο Μπίργιερ μέχρι τον θάνατο του ήταν ο άνθρωπος που κυβερνούσε πραγματικά την Σουηδία.

Ίδρυση της Στοκχόλμης

Το 1252 σύμφωνα με δυο επιστολές του Μπίργιερ την ίδια χρονιά φαίνεται ότι ίδρυσε την Στοκχόλμη δεν περιγράφει την τοποθεσία της νέας πρωτεύουσας αλλά υπάρχουν πολλά ίχνη στην περιοχή που τοποθετούν την ύπαρξη της από τον 13ο αιώνα. Οι λόγοι που προτίμησε την θέση αυτή για να ιδρύσει την περιοχή ήταν να απομονώσει τους ευγενείς από την λίμνη Μαλεράν ώστε να εξουδετερωθεί η δύναμη τους και να μπορεί να δημιουργήσει εύκολα σχέσεις με τους Γερμανούς εμπόρους εγκαταλείποντας παλιότερες τακτικές των Βίκινγκ οι οποίοι επέλεγαν τις τοποθεσίες μονάχα για πολεμικούς σκοπούς. Ο Μπίργιερ προσπάθησε να ενώσει την παπική υποστήριξη από την Ρωμαιοκαθολική εξουσία με το Γερμανικό εμπόριο προκειμένου να ισχυροποιήσει την βασιλική εξουσία.   
Η σύζυγος του Ίνγκεμποργκ πέθανε (1254) και ο Μπίργιερ Γιαρλ παντρεύτηκε σε δεύτερο γάμο του την Ματθίλδη του Χόλσταϊν, χήρα του δολοφονημένου Άβελ της Δανίας (1261), ο Μπίργιερ πέθανε στις 21 Οκτωβρίου 1266 και τάφηκε στο αβαείο του Βάρνχεμ, ο τάφος του ανοίχτηκε τον Μάιο του 2002.
Υπάρχει ένας ανδριάντας του δούκα στην κεντρική πλατεία της Στοκχόλμης που φέρει το όνομα του δίπλα από την εκκλησία του Ρίνταλχολμ ο οποίος κατασκευάστηκε από τον Μπένγκτ Έρλαντ Φόγκελμπεργκ (1854) όπως και ένα κενοτάφιο στην βάση του πύργου της Στοκχόλμης με προορισμό να τοποθετηθούν τα λείψανα του κάτι που δεν έγινε ποτέ, πολλά επίσης άλλα δημόσια κτίρια, δρόμοι και πλατείες της Στοκχόλμης φέρουν το όνομα του.